CELEX: 62021TN0225
Language: da
Date: 2021-04-27 00:00:00
Title: Sag T-225/21: Sag anlagt den 27. april 2021 — Ryanair mod Kommissionen

14.6.2021   
            
            
               DA
            
            
               Den Europæiske Unions Tidende
            
            
               C 228/40
            
         
      Sag anlagt den 27. april 2021 — Ryanair mod Kommissionen
      (Sag T-225/21)
      (2021/C 228/53)
      Processprog: engelsk
      
         Parter
      
      
         Sagsøger: Ryanair DAC (Swords, Irland) (ved advokaterne E. Vahida, F C. Laprévote, S. Rating, V. Blanc og I. Metaxas-Maranghidis)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Sagsøgtes afgørelse af 4. september 2020 om statsstøtte SA.58114 (2020/N) — Italy — covid-19 støtte til Alitalia (1) annulleres.
               
            
                  —
               
               
                  Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fem anbringender.
      
                  1.
               
               
                  Første anbringende om, at sagsøgte har begået magtfordrejning og anvendt artikel 107, stk. 2, litra b), urigtigt ved at prioritere kontrol af støtten og udsætte undersøgelsen af ulovlig redningsstøtte til Alitalia i 2017 og 2019.
               
            
                  2.
               
               
                  Andet anbringende om, at sagsøgte har foretaget en urigtig anvendelse af artikel 107, stk. 2, litra b), TEUF og anlagt åbenbart urigtige skøn ved sin kontrol af støttens proportionalitet i forhold til den skade, som er forårsaget af covid-19-krisen.
               
            
                  3.
               
               
                  Tredje anbringende om, at sagsøgte har tilsidesat specifikke bestemmelser i TEUF og de almindelige EU-retlige principper, der har understøttet liberaliseringen af lufttransportmarkedet i EU siden slutningen af 1980’erne (nemlig forbuddet mod forskelsbehandling, den frie udveksling af tjenesteydelser — der anvendes på lufttransport gennem forordning nr. 1008/2008 (2) — og den frie etableringsret).
               
            
                  4.
               
               
                  Fjerde anbringende om, at sagsøgte har undladt at indlede en formel undersøgelsesprocedure på trods af alvorlige vanskeligheder, og at den har tilsidesat sagsøgerens processuelle rettigheder.
               
            
                  5.
               
               
                  Femte anbringende om, at sagsøgte har tilsidesat sin begrundelsespligt.
               
            
         (1)  EUT 2021, C 41, s. 6.
      
         (2)  Europa-Parlamentets og Rådets forordning (EF) nr. 1008/2008 af 24.9.2008 om fælles regler for driften af lufttrafiktjenester i Fællesskabet (omarbejdning) (EØS-relevant tekst) (EUT 2008, L 293, s. 3-20).